島風號驅逐艦

島風係大日本帝國海軍喺1941年二戰期間時動工嘅一艘驅逐艦，呢級驅逐艦預算喺1941年丸四計劃通過，注重高速同埋強大嘅魚雷攻擊能力。不過太平洋戰爭開打之後因為對艦戰術變咗嘅緣故，用魚雷攻擊嘅可能性降低咗，加上建造嘅複雜程度，計劃原訂嘅16艘最後淨係建造咗島風號一艘。分類為丙型驅逐艦。

響日本大正年間曾經有一艘峯風級驅逐艦叫做島風，達到40.7節嘅航速紀錄，響呢艘驅逐艦完工嗰陣，前代島風仍然響日本海軍服役，不過已經因為艦齡老化改裝成哨戒艦並改名做「第一號哨戒艇」，1944年1月18號畀美軍潛艇USS Guardfish, SS-217打沉。

大日本帝國海軍
日本軍艦